Diari Oficial de la Generalitat Valenciana


Sumari del DOGV 9392, del 27-07-2022 (2022/6913)

RESOLUCIÓ de 18 de juliol de 2022, de la Conselleria d'Hisenda i Model Econòmic per la qual s'autoritza generar crèdits en el capítol 2 del programa 714.80 Agricultura i ramaderia, del pressupost de la Conselleria d'Agricultura, Desenvolupament Rural, Emergència Climàtica i Transició Ecològica, per ingressos no previstos en concepte de fons finalistes del Ministeri d'Agricultura, Pesca i Alimentació, per import total de 5.899.602,02 euros.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9392

Data del DOGV
:   27-07-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/6913


Data del document
:   18-07-2022

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 18 de juliol de 2022, de la Conselleria d'Hisenda i Model Econòmic per la qual s'autoritza generar crèdits en el capítol 2 del programa 714.80 Agricultura i ramaderia, del pressupost de la Conselleria d'Agricultura, Desenvolupament Rural, Emergència Climàtica i Transició Ecològica, per ingressos no previstos en concepte de fons finalistes del Ministeri d'Agricultura, Pesca i Alimentació, per import total de 5.899.602,02 euros. [2022/6913]  
  
  
La Conselleria d'Agricultura, Desenvolupament Rural, Emergència Climàtica i Transició Ecològica ha proposat generar crèdits en el capítol 2 del programa 714.80 Agricultura i ramaderia, per ingressos finalistes del Ministeri d'Agricultura, Pesca i Alimentació, per import de 5.899.602,02 euros, que són part de l'assignació per a 2021 a la Comunitat Valenciana que es va acordar en la Conferència Sectorial de 20 de maig de 2021, per a programes de prevenció i lluita contra plagues.  
L'import total assignat ascendeix a 6.174.046,89 euros, dels quals 278.000 euros no s'executen per la Conselleria, sinó per l'IVIA, per a actuacions que du a terme a través del seu laboratori de referència, per la qual cosa l'import que es proposa generar correspon a la diferència que s'executa directament per la Conselleria, una vegada ajustat, tenint en compte la tresoreria en origen de l'exercici 2020 i els romanents no executats en 2021. Segons consta en els informes de la Direcció General d'Agricultura, Ramaderia i Pesca les actuacions, que són cofinançades pel Ministeri al 50 %, ja han sigut executades i justificades per haver-se avançat íntegrament amb càrrec a fons propis del capítol 2 del programa 714.80 «Agricultura i Ramaderia», al qual es proposa destinar la generació a fi de continuar finançant mesures urgents de caràcter fitosanitari, per a la lluita contra la Ceratitis capitata i Rhynchophorus ferrugineus (morrut roig de palmeres) així com per al Pla de vigilància citrícola.  
  
A aquest efecte, i en virtut del que es disposa en l'article 50 b) de la Llei 1/2015 d'hisenda pública, sector públic instrumental i subvenciones i en els articles 21 i 24 de la Llei 8/2021 de pressupostos de la Generalitat per a l'exercici 2022, aquesta Conselleria d'Hisenda i Model Econòmic, adopta la següent resolució:  
  
Primer  
Autoritzar un augment en el pressupost d'ingressos en la aplicació 701.03, Transferències de capital finalistes de l'Administració de l'Estat. Àrea d'Agricultura, Ramaderia i Pesca, i per import de 5.899.602,02 euros.  
  
Segon  
Autoritzar la generació de crèdit en el pressupost de despeses en l'aplicació 66.13.24.108.50.1 per import de 5.899.602,02 euros.  
  
Tercer  
Com a conseqüència dels imports generats, es modifica en l'FP3 del programa 714.80, Agricultura i ramaderia», les dades relatives a les aplicacions d'ingressos 701.03 que s'estableixen en els termes següents:  
  
València, 18 de juliol de 2022.- El sotssecretari de la Conselleria d'Hisenda i Model Econòmic (p. d. Resolució de 8.06.22, DOGV 9360): Daniel González Serisola.